67 



N.*» GCCCXXX. 



I Sindaci e Cittadini di Torino a FiaHcesco I. de' 25 kiglio iSì-j 

 ( voi. N.'' 8587 a e. i48 ). 



È in originale 



SIRE 



Vostre bon plaisir sera scavoir comment a la venue de oos embas- 

 sadeurs de court vostre cite de Thurin tres (ìdele et tres aifection- 

 nee pensoit havoyr mis fin a ses malheurs , estant par vostre beni- 

 gne graice reduyte , et unye a vostre sacre couronne, et les dicts 

 embassadeurs ont fait unge telle rellacion du bon vouloyr de vostre 

 maieste que diete vostre cite seroyt soulaigee et tenue souhs vostre 

 protection comme se feust Lyon ou Paris , et que au plus tard il 

 seroyt a la venue de Monseig. Huniieres, 



Mais , Sire , a present diete cite se trouve en grant doleur, et 

 soucy. Car ancores que par le dict Monseig. de Humieres ayt este 

 faite toute diligence de soulager la diete ville, et Monseig. de Bou- 

 tieres nostre gouverneur, et Monseig. le president journelleinent ne 

 cessent de leur coste y pouvoyr le mieulx que peuvent , neantmoins 

 la malice de aulcuns souldats est si grande , et l'amour quils por- 

 tent a Vostre Maieste est si petite , que estant le dict Monseig. 

 d'Huniieres dedans Thurin , par deux ou trois fois ils ont co- 

 mance mectre les vivres de la place a sacq , et ont menasse de 

 saqucgier Monseig. de Boutieres et le reste de la ville. Et soubdain 

 que leur payement fault , ils menassent de mectre Thurin a sacq , 

 et battent les citoyens et presnent leurs vivres par force et pour ce 

 les marchants et autres citoyens veulent deshabiter. 



Oultre ce a Thurin y est bien peu de feure, bien peu de boys et 

 de foings , peu de bestes pour charier le tout. Car par la grosse 

 afflueuce de gents qui venoyent dedans Thurin les dicts foings qui 

 estoyent dedans la ville se sont si fort consumer que au present la 

 povre cite se retienne en petit estat touchant au couste {coté) dcs 

 citoyens. Et davantaige an despartir du camp les commissaires ont 

 amene quasi tous les beufs de Thurin au camp tant pour conduyre 

 l'artilleric , que pour la monition des vivres , et ont tant faict qu'il 

 semble proprement que vos dict officiers niectent euls mesmes le 

 siege a Thurin , et lout contre le voubyr du dict Mons. d'Humieres. 



